ระเบียบการประชุมสภาองค์การบริหารส่วนตำบลบ้านเนิน

สมัยสามัญ สมัยที่ 1/2565

วันที่ 15 เดือนกุมภาพันธ์ พ.ศ. 2565

ณ ห้องประชุมสภาองค์การบริหารส่วนตำบลบ้านเนิน

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายจงรักษ์ จันทร์ทอง | ประธานสภาฯ | จงรักษ์ จันทร์ทอง |
| 2 | นายประสิทธ์ แซ่ลิ่ม | รองประธานสภาฯ | ประสิทธ์ แซ่ลิ่ม |
| 3 | นางสาวอรพรรณ รอดเกลี้ยง | เลขานุการสภาฯ | อรพรรณ รอดเกลี้ยง |
| 4 | นายนันทพงศ์ สุคันธเมศ | ส.อบต.ม.3 บ้านเนิน | นันทพงศ์ สุคันธเมศ |
| 5 | นายสันติ สุขขนาน | ส.อบต.ม.4 บ้านเนิน | สันติ สุขขนาน |
| 6 | นายเสน่ห์ แพรกปาน | ส.อบต.ม.5 บ้านเนิน | เสน่ห์ แพรกปาน |
| 7 | นายประดิษฐ กิตติลิขิตกุล | ส.อบต.ม.7 บ้านเนิน | ประดิษฐ กิตติลิขิตกุล |
| 8 | นางกรรนิการ์ แซ่ด่าน | ส.อบต.ม.8 บ้านเนิน | กรรนิการ์ แซ่ด่าน |
| 9 | นายประวิง ใจเพชร | ส.อบต.ม.9 บ้านเนิน | ประวิง ใจเพชร |
| 10 | นางสาวพรทิพย์ นาคดำ | ส.อบต.ม.10 บ้านเนิน | พรทิพย์ นาคดำ |
| 11 | นายธงชัย เพ็ชศรี | ส.อบต.ม.1 บ้านกลาง | ธงชัย เพ็ชศรี |
| 12 | นายสันติภาพ เพ็ชรขำ | ส.อบต.ม.2 บ้านกลาง | สันติภาพ เพ็ชรขำ |
| 13 | นายเสรี เรืองหิรัญ | ส.อบต.ม.3 บ้านกลาง | เสรี เรืองหิรัญ |
| 14 | นายธนาวิทย์ ภพรัตน์ | ส.อบต.ม.4 บ้านกลาง | ธนาวิทย์ ภพรัตน์ |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายณัฐพล สุขบาล | นายก อบต. | ณัฐพล สุขบาล |
| 2 | นายวิวัฒน์ ซังขาว | รองนายก อบต. | วิวัฒน์ ซังขาว |
| 3 | นายสาธิต ส่งทวย | รองนายก อบต. | สาธิต ส่งทวย |
| 4 | นางสาวธิดารัตน์ สูงสุด | เลขานุการนายก อบต | - ไม่มาประชุม - |
| 5 | ร.ต.ต.ชนะ อินทร์จันทร์ | รอง สว.(ป) สภ.เชียรใหญ่ | ร.ต.ต.ชนะ อินทร์จันทร์ |
| 6 | นายประจวบเหมาะ ภักดีชน | ส.จ. อ.เชียรใหญ่ | ประจวบเหมาะ ภักดีชน |
| 7 | นายอุทัย ขุนนวล | เลขานุการ ส.จ. | อุทัย ขุนนวล |
| 8 | ร.ต.ต.ทนงศักดิ์ มุสิกวงศ์ | รอง สว.(ป)สภ.เชียรใหญ่ | ร.ต.ต.ทนงศักดิ์ มุสิกวงศ์ |

**เริ่มประชุมเวลา 10.00 น.**

เมื่อสมาชิกสภาองค์การบริหารส่วนตำบลบ้านเนินมาครบองค์ประชุมแล้ว

นายจงรักษ์ จันทร์ทอง ประธานสภาฯ ทำหน้าที่ประธานวันที่ประชุมได้กล่าวเปิด

ประชุมตามระเบียบวาระดังนี้

ประธานสภาฯ ขอเชิญเลขานุการอ่านประกาศ

เลขานุการ ประกาศสภาองค์การบริหารส่วนตำบลบ้านเนิน เรื่องนัดประชุมสภาองค์การบริหารส่วน

ตำบลบ้านเนิน สมัยสามัญ สมัยที่ 1/2565 ด้วยสภาองค์การบริหารส่วนตำบลบ้านเนินจะ

/เปิดประชุม....................................

- 2 -

เปิดประชุมสภาสมัยสามัญ สมัยที่ 1/2565 ในวันอังคาร ที่ 15 เดือนกุมภาพันธ์ พ.ศ.

2565 เวลา 10.00 น. ณ ห้องประชุมองค์การบริหารส่วนตำบลบ้านเนิน เพื่อพิจารณาข้อ

ราชการ ดังนี้

1. การคัดเลือกสมาชิกสภา อบต. เป็นคณะกรรมการกองทุนหลักประกันสุขภาพ

2. การจัดตั้งตลาด อบต.บ้านเนิน

3. แถลงการใช้จ่ายงบประมาณประจำปีงบประมาณ 2564

รวมถึงหารือข้อราชการอื่น ๆ ในการนี้องค์การบริหารส่วนตำบลบ้านเนินจึงขอเชิญผู้ที่สนใจ

เข้าร่วมฟังการประชุมได้ในวันเวลาและสถานที่ดังข้างต้น จึงประกาศให้ทราบโดยทั่วกัน

ประกาศ ณ วันที่ 7 เดือนกุมภาพันธ์ พ.ศ. 2565 นายจงรักษ์ จันทร์ทอง ประธานสภา

องค์การบริหารส่วนตำบลบ้านเนิน

**ระเบียบวาระที่ 1 เรื่องที่ประธานแจ้งต่อที่ประชุม**

- ไม่มี

**ระเบียบวาระที่ 2 เรื่องรับรองรายงานการประชุม**

การประชุมสภาองค์การบริหารส่วนตำบลบ้านเนิน สมัยวิสามัญ สมัยที่ 1/2565

เมื่อวันที่ 13 มกราคม พ.ศ. 2565

ประธานสภาฯ มีสมาชิกสภาฯ ท่านใดจะแก้ไขหรือไม่ ถ้าไม่มีผมขอมติที่ประชุม

(เสียงครบองค์ประชุม 14 คน)

มติที่ประชุม รับรอง 13 เสียง

ไม่รับรอง - เสียง

งดออกเสียง 1 คน (ประธานสภาฯ)

**ระเบียบวาระที่ 3 กระทู้ถาม**

ไม่มี

**ระเบียบวาระที่ 4 เรื่องที่คณะกรรมการที่สภาท้องถิ่นตั้งข้อพิจารณาเสร็จแล้ว**

ไม่มี

**ระเบียบวาระที่ 5 เรื่องที่เสนอใหม่**

**5.1. การคัดเลือกสมาชิกสภา อบต. เป็นคณะกรรมการกองทุนหลักประกันสุขภาพ**

ประธานสภาฯ ขอเชิญท่านนายกองค์การบริหารส่วนตำบลบ้านเนินชี้แจงครับ

นายก อบต. กองทุนหลักประกันสุขภาพองค์การบริหารส่วนตำบลบ้านเนินเป็นกองทุนที่องค์การบริหาร

ส่วนตำบลบ้านเนินดำเนินงานและบริหารจัดการระบบหลักประกันสุขภาพ โดยมีทุนหรืองบประมาณที่เป็นเงินสมทบกันระหว่างสำนักงานหลักประกันสุขภาพแห่งชาติ (สปสช.) กับองค์กรปกครองส่วนท้องถิ่นโดยขอความเห็นชอบจากคณะกรรมการกองทุน สถานบริการ หน่วยงานสาธารณสุข หน่วยงานอื่น องค์กรหรือกลุ่มประชาชนเพื่อให้บุคคลสามารถเข้าถึงบริการสาธารณสุขได้อย่างทั่วถึงและมีประสิทธิภาพอย่างทั่วถึง และตามที่สำนักงาน

/คณะกรรมการ......................................

- 3 -

คณะกรรมการการเลือกตั้งประจำจังหวัดนครศรีธรรมราชได้ประกาศให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล ส่งผลให้คณะกรรมการกองทุนหลักประกันสุขภาพที่ประกอบด้วยสมาชิกสภาองค์การบริหารส่วนตำบลที่สภาองค์การบริหารส่วนตำบลมอบหมายจำนวน 2 คน พ้นจากตำแหน่งไปด้วย เพื่อให้มีคณะกรรมการกองทุนหลักประกันสุขภาพที่ประกอบด้วยสมาชิกสภาองค์การบริหารส่วนตำบลทีสภาฯ มอบหมายจำนวน 2 คน จึงขอความร่วมมือจากสภาองค์การบริหารส่วนตำบลบ้านเนินคัดเลือกสมาชิกจำนวน 2 คนเพื่อเป็นคณะกรรมการกองทุนหลักประกันสุขภาพ ตามประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ. 2561 ข้อ 12 ให้มีคณะกรรมการกองทุนหลักประกันสุขภาพ ประกอบด้วย (3) สมาชิกสภาองค์กรปกครองส่วนท้องถิ่นที่สภาองค์กรปกครองส่วนท้องถิ่นมอบหมายจำนวนสองคน

ประธานสภาฯ ท่านนายกองค์การบริหารส่วนตำบลบ้านเนินได้ชี้แจงระเบียบข้อกฎหมายไปแล้วต่อไปก็ขอ

เชิญท่านสมาชิกเสนอชื่อบุคคลจำนวน 2 คนเพื่อเป็นคณะกรรมการดังกล่าวครับขอเชิญเสนอ

รายชื่อคนที่ 1 ขอเชิญครับ

นายธนาวิทย์ ภพรัตน์ ผมขอเสนอ นางสาวพรทิพย์ นาคดำ สมาชิก อบต.ม.10 ครับ

ส.อบต.ม.4 บ้านกลาง

ผู้รับรอง นายเสน่ห์ แพรกปาน ส.อบต.ม.5 และ นายสันติภาพ เพ็ชรขำ ส.อบต.ม.2 บ้านกลาง

ประธานสภาฯ มีท่านใดจะเสนอชื่ออีกบ้าง ถ้าไม่มีผมขอมติดที่ประชุมครับ

มติที่ประชุม เสียงครบองค์ประชุม 14 เสียง

เห็นด้วย 13 เสียง

ไม่เห็นด้วย 0 เสียง

งดออกเสียง 1 คน (ประธานสภาฯ)

ประธานสภาฯ ต่อไปขอเชิญเสนอรายชื่อคนที่ 2 ครับ

น.ส.พรทิพย์ นาคดำ ขอเสนอนางสาวอรพรรณ รอดเกลี้ยง สมาชิก อบต.ม.1 ค่ะ

ผู้รับรอง นายประสิทธ์ แซ่ลิ่ม ส.อบต.ม.6 และนายสันติ สุขขนาน ส.อบต.ม.4

ประธานสภาฯ มีสมาชิกท่านใดจะเสนอรายชื่ออีกหรือไม่ ถ้าไม่มีผมขอมติที่ประชุมครับ

มติที่ประชุม เสียงครบองค์ประชุม 14 เสียง

เห็นด้วย 13 เสียง

ไม่เห็นด้วย 0 เสียง

งดออกเสียง 1 คน (ประธานสภาฯ)

ประธานสภาฯ ผมขอสรุปว่าคณะกรรมการกองทุนหลักประกันสุขภาพทั้งสองคนที่สภาองค์การบริหารส่วน

ตำบลบ้านเนินคัดเลือกประกอบด้วย

1. นางสาวพรทิพย์ นาคดำ สมาชิกสภาองค์การบริหารส่วนตำบลบ้านเนิน ม.10

2. นางสาวอรพรรณ รอดเกลี้ยง สมาชิกสภาองค์การบริหารส่วนตำบลบ้านเนิน ม.1

/5.2. การจัดตั้ง......................................

- 4 -

**5.2. การจัดตั้งตลาด อบต.บ้านเนิน**

ประธานสภาฯ ขอเชิญท่านนายกองค์การบริหารส่วนตำบลบ้านเนินชี้แจงครับ

นายก อบต. ด้วยคณะผู้บริหารองค์การบริหารองค์การบริหารส่วนตำบลบ้านเนินต้องการให้มีการจัดตั้ง

ตลาดนัดในพื้นที่ตำบลบ้านเนินเพื่อส่งเสริมให้ประชาชนมีรายได้และราษฎรในพื้นที่ไม่ต้องเดินทางไกลเพื่อซื้อสินค้า และตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562 หมวด 2 องค์การบริหารส่วนตำบล ส่วนที่ 3 อำนาจหน้าที่ขององค์การบริหารส่วนตำบล มาตรา 68 ภายใต้บังกับแห่งกฎหมาย องค์การบริหารส่วนตำบลอาจจัดทำกิจการในเขตองค์การบริหารส่วนตำบล ดังต่อไปนี้ (10) ให้มีตลาด ท่าเทียบเรือ และท่าข้าม ประกอบกับหนังสืออำเภอเชียรใหญ่ ที่ นศ 0318/ว 148 ลงวันที่ 20 มกราคม 2565 เรื่องการดำเนินการแก้ไขปัญหาและบรรเทาปัญหาค่าครองชีพ ซึ่งให้องค์การบริหารส่วนตำบลส่งเสริมการจัดตั้งตลาดนัด ตลาดชุมชน จำหน่ายสินค้าอุปโภคราคาประหยัด โดยดำเนินการภายใต้มาตรการป้องกันโรคไวรัสโคโรนา 2019 (COVID-19) อย่างเคร่งครัด และการจัดตั้งตลาดต้องอยู่ภายใต้พระราชบัญญัติสาธารณสุข พ.ศ. 2535 ด้วย ผมจึงขอนำเรื่องดังกล่าวปรึกษากับสมาชิก อบต. ทุกท่านในการประชุมครั้งนี้

นายธนาวิทย์ ภพรัตน์ ผมขอถามท่านนายกว่าสถานที่ตั้งของตลาดจะตั้งที่ใดและจะดำเนินการอย่างไรครับ

ส.อบต.ม.4 บ้านกลาง

นายก อบต. ในส่วนของสถานที่ผมจะใช้สถานที่หน้าที่ทำการ อบต.บ้านเนิน บริเวณส่วนหย่อม เปิด

ให้บริการทุกวันจันทร์ ในระยะแรกก็จะทดลองดูก่อนว่าเป็นอย่างไรบ้าง ไม่มีการเก็บค่าบริการใด ๆ ในส่วนของเรื่องขยะก็ขอความร่วมมือให้แม่ค้าเก็บทำลายกันเองก่อน และจะให้พนักงาน อบต.บ้านเนิน ดำเนินการในการคัดกรองและควบคุมโรคครับ

ประธานสภาฯ ท่านนายก อบต. ได้ชี้แจงเหตุผลในการจัดตั้งตลาดไปแล้วไม่ทราบว่ามีสมาชิกท่านใดจะ

สอบถามอีกบ้าง

น.ส.พรทิพย์ นาคดำ ขั้นตอนต่อไปจากนี้จะมีวิธีการดำเนินการอย่างไรต่อบ้าง

ส.อบต.ม.10 บ้านเนิน

นายก อบต. ถ้าตลาดนัดมีคนมาใช้บริการมากและเป็นตลาดหลักในเขตตำบลบ้านเนิน ก็จะมีการออก

พระราชบัญญัติในการควบคุมตลาดและนำเข้าสภาฯ เพื่อขอความเห็นชอบ และประกาศในราชกิจจาฯ ต่อไปครับ

ประธานสภาฯ มีสมาชิกท่านใดจะสอบถามอีกบ้างครับ ถ้าไม่มีผมถือว่าท่านสมาชิกได้รับทราบและเข้าใจ

ตรงกันแล้วนะครับ และในวาระนี้เป็นการแจ้งเพื่อทราบและหารือไม่มีการลงมติครับ

ที่ประชุม รับทราบ

**5.3. แถลงการใช้จ่ายงบประมาณประจำปีงบประมาณ 2564**

ประธานสภาฯ พระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึง

(ฉบับที่ 7) พ.ศ. 2562 มาตรา 58/5 วรรค 4 ให้นายกองค์การบริหารส่วนตำบลจัดทำ

รายงานเสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็น

/ประจำทุกปี...............................

- 5 -

ประจำทุกปี ไม่มีการลงมติขอเชิญนายกชี้แจง

นายก อบต. สรุปผลการดำเนินงานองค์การบริหารส่วนตำบลบ้านเนินปีงบประมาณ พ.ศ. 2564 ตั้งแต่

วันที่ 1 ตุลาคม 2563 – 30 กันยายน 2564

1. รายงานรายจ่ายในการดำเนินงานที่จ่ายจากเงินรายรับตามแผนงานรวม ณ วันที่ 30

กันยายน 2564 อบต.บ้านเนินมีรายจ่ายในการดำเนินงานทั้งสิ้น 32,689,868.07 บาท

ซึ่งจำนวนเงินดังกล่าวนี้ได้รวมเงินอุดหนุนเฉพาะกิจ จำนวน 6,689,392 บาท ไว้ด้วยแล้ว

ดังนั้น อบต.บ้านเนินจึงมีรายจ่ายในการดำเนินงานที่จ่ายจากงบประมาณ ปี 2564 เป็นเงิน 26,000,476.07 บาท ทั้งนี้เงินจำนวนนี้ไม่รวมรายการกันเงินปี 2564

2. รายงานแสดงผลการดำเนินงานจ่ายจากเงินรายรับ ฯ วันที่ 30 กันยายน 2564

ด้านรายจ่าย

1. อบต.บ้านเนิน มีรายจ่ายจากเงินงบประมาณปี 2564 เป็นเงิน 26,000,476.07 บาท

2. อบต.บ้านเนิน มีรายจ่ายที่จ่ายจากเงินอุดหนุนเฉพาะกิจปี 2564 เป็นเงิน 6,689,392 บาท

รวมรายจ่ายทั้งสิ้น 32,689,868.07 บาท

ด้านรายรับ

1. อบต.บ้านเนิน มีรายรับในปีงบประมาณปี 2564 เป็นเงิน 28,145,024.48 บาท

2. อบต.บ้านเนิน มีรายรับที่ได้จากเงินอุดหนุนเฉพาะกิจปี 2564 เป็นเงิน 6,689,392.00 บาท

รวมรายรับทั้งสิ้น 34,834,416.48 บาท

3. รายงานงบแสดงการดำเนินงานจ่ายจากเงินรายรับและสะสม ณ วันที่ 30 กันยายน 2564

งบแสดงผลการดำเนินงานจ่ายจากเงินรายรับและเงินสะสมนี้จะแสดงยอดเงินเพิ่มเติมในส่วนของรายจ่ายด้านเงินสะสม ซึ่งในปีงบประมาณ 2564 อบต.บ้านเนินได้จ่ายเงินสะสม เป็นเงิน 642,124.- บาท

4. รายงานงบแสดงผลการดำเนินงานรายจ่ายจากเงินรายรับเงินสะสมและเงินทุนสำรองเงินสะสมนี้ จะแสดงยอดเงินเพิ่มเติมในส่วนของรายจ่ายด้านเงินทุนสำรองเงินสะสม ซึ่งในปีงบประมาณ 2564 อบต.บ้านเนินไม่ได้จ่ายเงินทุนสำรองเงินสะสม

5. สรุปผลการดำเนินงานในปีงบประมาณ พ.ศ. 2564 อบต.บ้านเนิน

1. อบต.บ้านเนิน ตั้งงบประมาณรายรับไว้เป็นเงิน 30,500,000.- บาท

ได้รับเงินรวมทั้งสิ้นเป็นเงิน 28,145,024.48 บาท

2. อบต.บ้านเนิน ตั้งงบประมาณประมาณการรายจ่ายไว้ เป็นเงิน 30,500,000.- บาท

/เบิกจ่ายเงิน...........................

- 6 -

เบิกจ่ายเงินรวมทั้งสิ้น เป็นเงิน 26,000,476.07 บาท

3. ในปีงบประมาณ 2564 อบต.บ้านเนิน ได้รับเงินอุดหนุนเฉพาะกิจ รวมทั้งสิ้นเป็นเงิน 6,689,392.- บาท และได้เบิกจ่ายทั้งจำนวน

4. ในปีงบประมาณ 2564 อบต.บ้านเนินได้จ่ายเงินสะสม จำนวน 642,124.- บาท

5. ในปีงบประมาณ 2564 ไม่ได้จ่ายเงินทุนสำรองเงินสะสม

สรุปปีงบประมาณ 2564 อบต.บ้านเนินมีรายรับสูงกว่ารายจ่ายเป็นเงินรวมทั้งสิ้น 2,144,548.41 บาท ซึ่งเงินจำนวนนี้ ณ สิ้นปีงบประมาณ วันที่ 30 กันยายน 2564 ได้ตกเป็นเงินสะสมและเงินทุนสำรองเงินสะสมตามระเบียบแล้ว ตามที่ได้แจกให้กับสมาชิกทุกท่านแล้วครับ

ประธานสภาฯ มีท่านใดจะซักถามหรือไม่เป็นการชี้แจงแจ้งให้ทราบไม่มีการลงมติ

ที่ประชุม ไม่มี รับทราบ

**ระเบียบวาระที่ 6 เรื่องอื่น ๆ**

ประธานสภาฯ สมาชิกท่านใดจะเสนอความคิดเห็นเรื่องใดบ้าง ต่อไปเชิญท่าน สมาชิกสภาองค์การบริหาร

ส่วนจังหวัดนครศรีธรรมราช เขตอำเภอเชียรใหญ่ พบปะกับสมาชิก และคณะผู้บริหาร

ขอเชิญครับ

นายประจวบเหมาะ ขอสวัสดีท่านประธานสภา ท่านสมาชิกสภา และคณะผู้บริหาร อบต.บ้านเนินทุกท่าน กระผม

ภักดีชน นายประจวบเหมาะ ภักดีชน สมาชิกสภาองค์การบริหารส่วนจังหวัดนครศรีธรรมราช เขต

ส.อบจ.เขต อ.เชียรใหญ่ อำเภอเชียรใหญ่ ผมขอชื่นชมท่านสมาชิกทุกท่านที่เป็นผู้มีจิตอาสาเพื่อมาทำงานให้กับ

ประชาชน กระผมมีบ้านเดิมอยู่ที่ตำบลแม่เจ้าอยู่หัว ซึ่งจะทำโครงการข้อต่อเชื่อมโยง 3 ส่วน

ส่วนที่ 1 ในปีที่ผ่านมาผมได้พบปะทุก อบต. เมื่อไปแล้วได้พบปัญหาและความเดือดร้อนของประชาชนอย่างทั่วถึง ส่วนที่ 2 นโยบายเกี่ยวกับการศึกษา อยากให้ลูกหลานมีการศึกษา จะยกระดับการศึกษาในพื้นที่ โดยได้จัดทำโครงการโรงเรียนเชียรใหญ่โมเดล ส่วนที่ 3 ความปลอดภัยและความมั่นคง มีนโยบายการติดตั้งกล้องวงจรปิด เป้าหมายหลักมี 3 เป้าหมาย คือ 1 มีโรงเรียนสอนภาษาในอำเภอเชียรใหญ่ 2 มีศูนย์อาชีพทุก ๆ ตำบล 3 จัดการท่องเที่ยว 1 ตำบล 1 ประเพณี

ประธานสภาฯ มีสมาชิกท่านใดจะเสนออีกหรือไม่ ถ้าไม่มีผมขอขอบคุณสมาชิกฯ ทุกท่านที่ได้เข้าร่วม

ประชุมในวันนี้ และขอปิดการประชุมครับ

ปิดการประชุม เวลา 11.25 น.

(ลงชื่อ) อรพรรณ รอดเกลี้ยง ผู้จดบันทึกรายงานการประชุม

( นางสาวอรพรรณ รอดเกลี้ยง )

เลขานุการสภาฯ

(ลงชื่อ) กรรนิการ์ แซ่ด่าน ประธานกรรมการตรวจรายงานการประชุม

( นางกรรนิการ์ แซ่ด่าน )

/ลงชื่อ...............................

- 7 -

(ลงชื่อ) พรทิพย์ นาคดำ กรรมการตรวจรายงานการประชุม

( นางสาวพรทิพย์ นาคดำ )

(ลงชื่อ) สันติภาพ เพ็ชรขำ กรรมการตรวจรายงานการประชุม

( นายสันติภาพ เพ็ชรขำ )

(ลงชื่อ) จงรักษ์ จันทร์ทอง ผู้รับรองรายงานการประชุม

( นายจงรักษ์ จันทร์ทอง )

ประธานสภา อบต.บ้านเนิน